Annars stigs jafna

Annars stigs jafna er heiti, sem í stærðfræði er haft um jöfnur, þar sem annað veldi er hæsta veldi óþekktu stærðarinnar x. Sérhverja annars stigs jöfnu má draga saman á staðlað form, sem er formula_1 þar sem það skilyrði er sett að formula_2 sé ekki 0, vegna þess að þá er jafnan ekki annars stigs í raun. Í þessari jöfnu eru A, B og C rauntölur, sem nefnast stuðlar. Ferill sá, sem markaður er með annars stigs jöfnu, nefnist fleygbogi. Þrjár mismunandi leiðir eru hugsanlegar til þess að leysa annars stigs jöfnur, en með því að leysa jöfnuna er átt við það að finna hvaða gildi á x gera jöfnuna sanna, það er gefa útkomuna núll. Þessar þrjár leiðir eru:

Hér á eftir verður þessum þremur leiðum lýst lauslega.

Þáttun.

Í sumum tilvikum er auðvelt að þátta margliðuna formula_3. Þáttunin getur verið með ýmsu móti. Til dæmis er hugsanlegt að x sé tekið út fyrir sviga (það er hægt ef stuðullinn C=0). Einnig er hugsanlegt að leyst sé upp í sviga samkvæmt þáttunarreglunum formula_4; formula_5 eða formula_6. Eða að þáttunin getur gefið tvo sviga, sem eru á forminu formula_7, þar sem a og b geta verið hvaða rauntölur sem vera skal. Ef þáttunin gengur, þá er jafnan leyst með því að setja hvorn þátt fyrir sig jafnan núlli og leysa svo. Þannig fást tvær lausnir, sem (oftast) eru tvær mismunandi tölur. Ef báðir þættirnir eru eins, þá kemur að sjálfsögðu sama lausn úr þeim báðum og kallast hún þá tvöföld lausn. Hér eru dæmi um annars stigs margliður, leystar með þáttun:

i) formula_8; þáttast í formula_9; þættirnir leystir hvor fyrir sig: x=0 og 2x+1=0, sem gefur x=-1/2.

Þar með eru fengnar tvær lausnir jöfnunnar formula_8, sem eru x=0 og x=-1/2.

ii) formula_11 þáttast í formula_12 eða formula_13. Hér eru svigarnir báðir eins, svo að lausnin úr hvorum um sig er x=-3/2. Slík lausn kallast tvöföld, eins og áður sagði.

iii) formula_14 gefur þáttunina formula_15. Tvöföld lausn er x=2/3.

iv) formula_16 þáttast í formula_17, sem gefur lausnirnar x=-5/2 og x=5/2.

v) formula_18 þáttast í formula_19 og lausnirnar verða því x=-15 og x=3.

vi) formula_20 er ekki auðvelt að þátta og er því ekki gott að leysa með þessari aðferð.

Fyllt í ferninginn.

Dæmi vi) hér að ofan er illþáttanlegt með þeim aðferðum sem venjulega er beitt við þáttun. En þá má beita eftirfarandi aðferð, sem of kallast „að fylla í ferninginn“: Fyrst er deilt í gegnum jöfnuna með stuðlinum A, sem í þessu tilviki er 3. Við það kemur fram ný jafna, sem er þó jafngild hinni upphaflegu, vegna þess að þær hafa sama lausnamengi. Jafnan umritast í formula_21. Nú flytjum við aftasta liðinn aftur fyrir jafnaðarmerkið og fáum formula_22. Nú þarf að finna tölu, sem geri mögulegt að umrita vinstri hlið jöfnunnar í ferning (það er að segja sviga í öðru veldi). Þetta er hægt ef við leggjum ákveðna tölu við báðar hliðar jöfnunnar. Sú tala verður að vera hálfur stuðullinn við x, hafinn upp í annað veldi. Í þessu tilviki er það formula_23. Þá er komin jafnan formula_24 eða formula_25. Nú þáttast vinstri hliðin auðveldlega í annars veldis sviga (ferning) og kemur þá fram jafnan formula_26. Nú má fella niður veldið í vinstri hlið með því að draga rót í hægri hlið um leið og fæst þá formula_27, sem að lokum er leyst með því að einangra x og fást þá lausnirnar tvær, sem eru formula_28.

Annars stigs reglan.

Annars stigs reglan er leidd út með því að taka jöfnuna Ax² + Bx + C = 0 og leysa hana með því að fylla í ferninginn. Hér verður það gert með nákvæmlega sama hætti og sýnt var í dæminu hér á undan. Það gengur þannig fyrir sig skrefin eru númeruð):

Aðgreinirinn, D.

Stærðin innan rótarmerkisins í lausnaformúlunni heitir á ensku discriminant og er þess vegna táknuð með D, sem gefur reglunni eitt af nöfnum sínum. Á íslensku heitir þessi stærð aðgreinir eða greinir. Það er vegna þess að þessi stærð aðgreinir eða greinir að þrjú möguleg tilvik við lausn annars stigs jöfnu. formula_34 getur verið jákvæð, núll eða neikvæð. Sé aðgreinirinn jákvæður (D&gt;0), þá hefur jafnan tvær rauntölulausnir. Sé aðgreinirinn núll (D=0), þá hefur jafnan eina tvöfalda rauntölulausn. En sé aðgreinirinn neivæður (D&lt;0), þá hefur jafnan enga rauntölulausn heldur tvær samoka tvinntölulausnir.

Notum nú annars stigs regluna til að leysa dæmi vi) hér að ofan, sem þar var leyst með því að fylla í ferninginn:

formula_20 Hér er A=3, B=5 og C=-4. Þá er aðgreinirinn D=formula_36, sem sýnir að jafnan hefur tvær lausnir í mengi rauntalna. Lausnirnar eru formula_37 eins og áður fékkst. Þetta er þó áberandi þægilegri leið.